15-jarige vas vir verkragting van oumaArgieffoto ŉ 15-jarige seun is buite Tzaneen in Limpopo in hegtenis geneem nadat hy glo sy 77-jarige ouma verkrag het. Lt.kol. Moatshe Ngoepe, provinsiale polisiewoordvoerder, het Dinsdag gesê die seun het na bewering op 5 Junie omstreeks 16:00 sy ouma by haar huis in die Mhlava Cross-omgewing aangeval waarna hy haar verkrag het. “Die verdagte het ná die voorval op vlug geslaan. Die Ritavi-polisie het hom Maandagaand opgespoor en in hegtenis geneem,” het Ngoepe gesê. Die kleinseun sal na verwagting Dinsdag in die Nkoankoa-landdroshof verskyn op aanklag van verkragting.